32006R0101
L 017/1
JURNALUL OFÍCIAL AL UNIUNII EUROPENE
REGULAMENTUL (CE) NR. 101/2006 AL CONSILIULUI
din 20 ianuarie 2006
de modificare a Regulamentelor (CE) nr. 1975/2004 și (CE) nr. 1976/2004 de extindere a drepturilor antidumping și compensatorii definitive aplicate la importurile de pelicule de polietilenă tereftalată (PET) originare din India și la importurile de pelicule de polietilenă tereftalată (PET) expediate din Brazilia și din Israel, că au fost sau nu declarate originare din aceste țări
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulament antidumping de bază”), în special, articolul 11 alineatul (4) și articolul 13 alineatul (4) și Regulamentul (CE) nr. 2026/97 al Consiliului din 6 octombrie 1997 privind protecția împotriva importurilor care fac obiectul unor subvenții din partea țărilor care nu sunt membre ale Comunității Europene (2) (denumit în continuare „regulament antisubvenții de bază”), în special articolul 20 și articolul 23 alineatul (3),
având în vedere propunerea Comisiei prezentată după consultarea comitetului consultativ,
întrucât:
A. MĂSURI ÎN VIGOARE
(1)
Prin Regulamentele (CE) nr. 1676/2001 (3) și (CE) nr. 2597/1999 (4), Consiliul a instituit măsuri antidumping și respectiv antisubvenții la importurile de pelicule de polietilenă tereftalată (denumite în continuare „pelicule de PET”) originare, printre altele, din India.
(2)
Prin Regulamentele (CE) nr. 1975/2004 (5) și (CE) nr. 1976/2004 (6), Consiliul a extins măsurile respective la peliculele de PET expediate din Israel și din Brazilia (denumite în continuare „măsuri extinse”), cu excepția importurilor de produse expediate de o societate braziliană (Terphane Ltda) și de o societate israeliană (Jolybar Ltd) anume desemnate în fiecare din regulamente.
(3)
La data de 10 decembrie 2004 (7) reexaminare cu ocazia expirării măsurilor compensatorii definitive pe baza articolului 18 din regulamentul antisubvenții de bază. Abrogarea sau menținerea măsurilor extinse va depinde de concluziile anchetei respective.
B. ANCHETA PREZENTĂ
1. Cerere de reexaminare
(4)
Ulterior, Comisia a fost sesizată pentru o cerere de exonerare de la măsurile extinse în conformitate cu articolul 11 alineatul (4) și cu articolul 13 alineatul (4) din regulamentul antidumping de bază, precum și cu articolul 20 și articolul 23 alineatul (3) din regulamentul antisubvenții de bază. Cererea menționată a fost introdusă de Hanita Coatings Rural Cooperative Association Ltd, Kibboutz Hanita, 22885, Israel (denumită în continuare „reclamant”), un producător stabilit în Israel (denumit în continuare „țară în cauză”).
2. Deschiderea unei reexaminări
(5)
Comisia a examinat elementele de probă furnizate de reclamant și a considerat că erau suficiente pentru a justifica deschiderea unei anchete, în temeiul articolului 11 alineatul (4) și al articolului 13 alineatul (4) din regulamentul antidumping de bază, precum și în temeiul articolului 20 și al articolului 23 alineatul (3) din regulamentul antisubvenții de bază, privind posibilitatea de a acorda societății o exonerare de la măsurile extinse în cauză. După consultarea comitetului consultativ și după ce i s-a acordat industriei comunitare în cauză posibilitatea de a-și prezenta observațiile, Comisia a deschis, prin Regulamentul (CE) nr. 1370/2005 (8), o reexaminare a Regulamentelor (CE) nr. 1975/2004 și (CE) nr. 1976/2004 cu privire la reclamant.
(6)
Regulamentul de deschidere a reexaminării abroga, de asemenea, dreptul antidumping instituit de Regulamentul (CE) nr. 1975/2004 la importurile de produse supuse anchetei expediate din Israel de către reclamant. În conformitate cu articolul 14 alineatul (5) din regulamentul antidumping de bază autoritățile vamale au obligația de a adopta măsurile necesare pentru înregistrarea importurilor respective.
3. Produsul în cauză
(7)
Produsele în cauză, definite în ancheta inițială, sunt peliculele de polietilenă tereftalată (PET) originare din India, de obicei declarate la codurile NC ex 3920 62 19 și ex 3920 62 90 (denumite în continuare „produs în cauză”).
(8)
Se estimează că produsul în cauză și peliculele de PET expediate din Israel către Comunitate și declarate la codurile NC ex 3920 62 19 și ex 3920 62 90 (denumite în continuare „produse supuse reexaminării”) prezintă aceleași caracteristici tehnice, fizice și chimice de bază și sunt destinate acelorași utilizări. În consecință, produsele menționate sunt considerate produse similare în sensul articolului 1 alineatul (4) din regulamentul antidumping de bază și al articolului 1 alineatul (5) din regulamentul antisubvenție de bază.
4. Ancheta
(9)
Comisia a informat în mod oficial reclamantul și reprezentanții țării în cauză despre deschiderea reexaminării. Părțile interesate au fost invitate să își prezinte punctul de vedere și au fost informate de posibilitatea de a cere să fie audiate. Cu toate acestea, nu a fost formulată nici o cerere în acest sens.
(10)
De asemenea, Comisia a trimis reclamantului un chestionar, iar reclamantul a răspuns într-o manieră satisfăcătoare în termenul acordat. Comisia a cercetat și a verificat toate informațiile considerate necesare pentru reexaminare. S-a efectuat o vizită de verificare la localurile reclamantului.
5. Perioada de anchetă
(11)
Ancheta a acoperit perioada cuprinsă între 1 ianuarie 2004 și 30 iunie 2005 (denumită în continuare „perioada de anchetă”). Au fost colectate date privind perioada cuprinsă între anul 2001 și sfârșitul perioadei de anchetă pentru a studia o eventuală modificare a configurației comerțului.
C. REZULTATELE ANCHETEI
(12)
Ancheta a confirmat că reclamantul nu exportase către Comunitate produsul supus reexaminării în cursul perioadei de anchetă care a condus la extinderea măsurilor, adică între 1 ianuarie și 31 decembrie 2003. Primele sale exporturi au survenit după extinderea măsurilor.
(13)
În plus, documentele prezentate de reclamant au demonstrat într-un mod satisfăcător că reclamantul nu avea nici o legătură, directă sau indirectă, cu producătorii-exportatori indieni sau cu societățile israeliene supuse măsurilor antidumping și compensatorii în vigoare.
(14)
După cum s-a indicat deja la considerentul 12, reclamantul a început să exporte către Comunitate produsul supus reexaminării, numai după extinderea măsurilor. Societatea prelucrează și decupează pelicule de PET cumpărate pentru a le transforma într-o gamă întreagă de produse dintre care unele încadrate la aceleași coduri NC ca produsul în cauză. Peliculele de PET prelucrate de reclamant și exportate către Comunitate nu sunt fabricate pe bază de produse de origine indiană. Se formulează, prin urmare, concluzia că nu este vorba despre o practică care să constituie o eludare a măsurilor.
D. MODIFICAREA MĂSURILOR CARE FAC OBIECTUL REEXAMINĂRII
(15)
Pe baza concluziilor anterioare, în conformitate cu care s-a stabilit că reclamantul nu eludase măsurile în vigoare, trebuie ca societatea să fie exonerată de la măsurile extinse.
(16)
De altfel, ar trebui să se pună capăt înregistrării importurilor de pelicule de PET expediate din Israel de către reclamant, înregistrare introdusă de regulamentul de deschidere. În conformitate cu articolul 14 alineatul (5) din regulamentul antidumping de bază, care dispune că se pot aplica măsuri importurilor înregistrate începând cu data înregistrării, nu trebuie să se perceapă dreptul antidumping la importurile de pelicule de PET expediate din Israel de către reclamant care au fost înregistrate la intrarea în Comunitate, în conformitate cu regulamentul de deschidere.
(17)
În conformitate cu articolul 13 alineatul (4) din regulamentul antidumping de bază și cu articolul 23 alineatul (3) din regulamentul antisubvenții de bază, exonerarea de la măsurile extinse acordată peliculelor de PET produse de reclamant se aplică atâta timp cât nu se stabilește că a fost acordată pe baza unor informații false sau înșelătoare comunicate de societatea în cauză. În cazul existenței unor elemente ce indică la prima vedere contrariul, Comisia poate deschide o anchetă pentru a determina dacă este necesar să se retragă exonerarea.
(18)
Exonerarea de la măsurile extinse aplicate importurilor de pelicule de PET expediate de reclamant s-a stabilit pe baza concluziilor prezentei reexaminări. Aceasta se aplică astfel exclusiv importurilor de pelicule de PET fabricate și expediate din Israel de către respectiva entitate juridică. Peliculele de PET importate, fabricate sau expediate de orice societate ale cărei denumire și adresă nu sunt menționate în mod special la articolul 1 alineatul (1) din Regulamentele (CE) nr. 1975/2004 și (CE) nr. 1976/2004, inclusiv de entități în legătură cu societățile menționate în mod special, nu pot beneficia de exonerarea respectivă și trebuie să fie supuse ratei dreptului rezidual instituit de Regulamentele (CE) nr. 1676/2001 și (CE) nr. 2597/1999.
E. PROCEDURA
(19)
Reclamantul și toate celelalte părți interesate au fost informate despre faptele și considerente esențiale care au stat la baza intenției de a acorda reclamantului exonerarea de la măsurile extinse; nu a fost formulat nici un comentariu,
ADOPTĂ PREZENTUL REGULAMENT:
Articolul 1
(1) La articolul 1 din Regulamentul (CE) nr. 1957/2004, alineatul (1) se înlocuiește cu următorul text:
„(1) Dreptul antidumping definitiv de 53,3 % instituit de Regulamentul (CE) nr. 1676/2001 la importurile de pelicule de polietilenă tereftalată originare din India, încadrate la codurile NC ex 3920 62 19 și ex 3920 62 90 se extinde la importurile de același tip de pelicule din polietilenă tereftalată expediate din Brazilia și din Israel (indiferent dacă au fost sau nu declarate originare din țările respective) (coduri TARIC 3920621901, 3920621904, 3920621907, 3920621911, 3920621914, 3920621917, 3920621921, 3920621924, 3920621927, 3920621931, 3920621934, 3920621937, 3920621941, 3920621944, 3920621947, 3920621951, 3920621954, 3920621957, 3920621961, 3920621967, 3920621974, 3920621992, 3920629031, 3920629092), cu excepția peliculelor de polietilenă tereftalată produse de Terphane Ltda, BR 101, km 101, orașul Cabo de Santo Agostinho, statul Pernambouc, Brazilia (cod adițional TARIC A569), de Jolybar Filmtechnic Converting Ltd (1987), Hacharutsim str. 7, Ind. Park Siim 2000, Natania South, 42504, POB 8380, Israel (cod adițional TARIC A570) și de Hanita Coatings Rural Cooperative Association Ltd, Kibboutz Hanita, 22885, Israel (cod adițional TARIC A691).”
(2) La articolul 1 din Regulamentul (CE) nr. 1976/2004, alineatul (1) se înlocuiește cu următorul text:
„(1) Dreptul compensatoriu definitiv de 19,1 % instituit de Regulamentul (CE) nr. 2597/1999 la importurile de pelicule de polietilenă tereftalată originare din India, încadrate la codurile NC ex 3920 62 19 și ex 3920 62 90 se extinde la importurile de același tip de pelicule de polietilenă tereftalată expediate din Brazilia și din Israel (indiferent dacă au fost sau nu declarate originare din țările respective) (coduri TARIC 3920621901, 3920621904, 3920621907, 3920621911, 3920621914, 3920621917, 3920621921, 3920621924, 3920621927, 3920621931, 3920621934, 3920621937, 3920621941, 3920621944, 3920621947, 3920621951, 3920621954, 3920621957, 3920621961, 3920621967, 3920621974, 3920621992, 3920629031, 3920629092), cu excepția peliculelor de polietilenă tereftalată produse de Terphane Ltda, BR 101, km 101, orașul Cabo de Santo Agostinho, statul Pernambouc, Brazilia (cod adițional TARIC A569), de Jolybar Filmtechnic Converting Ltd (1987), Hacharutsim str. 7, Ind. Park Siim 2000, Natania South, 42504, POB 8380, Israel (cod adițional TARIC A570) și de Hanita Coatings Rural Cooperative Association Ltd, Kibboutz Hanita, 22885, Israel (cod adițional TARIC A691).”
Articolul 2
Se pune capăt înregistrării importurilor de pelicule de PET introduse prin articolul 3 din Regulamentul (CE) nr. 1370/2005, fără a se percepe drepturi antidumping.
Articolul 3
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Prezentul Regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 ianuarie 2006.